**(สำเนา)**

**รายงานการประชุมสภาองค์การบริหารส่วนตำบลลุงเขว้า**

**สมัยสามัญ สมัยที่ 1 ครั้งที่ 1 ประจำปี ๒๕63**

**วันที่ 11 กุมภาพันธ์ ๒๕63**

**ณ ห้องประชุมองค์การบริหารส่วนตำบลลุงเขว้า**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายนิธิ  | ซำโพธิ์ | ประธานสภา อบต. | นายนิธิ  | ซำโพธิ์ |  |
| ๒ | นายสะใบ | ชิดโคกสูง | รองประธานสภา ฯ | สะใบ | ชิดโคกสูง |  |
| 3 | นายประยูร | ป้อมทะเล | สมาชิก อบต.หมู่ที่ ๑ | ประยูร | ป้อมทะเล |  |
| 4 | นายแฉล้ม | จันพะเนา | สมาชิก อบต.หมู่ที่ ๑ | แฉล้ม | จันพะเนา |  |
| 5 | นายอนงค์ | นอกกระโทก | สมาชิก อบต.หมู่ที่ ๒ | อนงค์ | นอกกระโทก |  |
| 6 | นายบัวลอย | ทองสาย | สมาชิก อบต.หมู่ที่ ๓ | บัวลอย | ทองสาย |  |
| 7 | นางสุมาลี | ป้อมทะเล | สมาชิก อบต.หมู่ที่ ๓ | สุมาลี | ป้อมทะเล |  |
| 8 | นายสมหมาย | รักวิเศษ | สมาชิก อบต.หมู่ที่ ๔ | สมหมาย | รักวิเศษ |  |
| 9 | นายสมจิตต์ | ดอกกระโทก | สมาชิก อบต.หมู่ที่ ๕ | ลากิจ |  |  |
| 10 | นายประพันธ์ | ดอกกระโทก | สมาชิก อบต.หมู่ที่ ๖ | ขาด |  |  |
| 11 | นายโยธิน | ดวดกระโทก | สมาชิก อบต.หมู่ที่ ๖ | โยธิน | ดวดกระโทก |  |
| 12 | นายวัชระ | นุชกระโทก | สมาชิก อบต.หมู่ที่ ๗ | วัชระ | นุชกระโทก |  |
| 13 | นายชัยวัฒน์ | นิตย์กระโทก | สมาชิก อบต.หมู่ที่ ๗ | ชัยวัฒน์ | นิตย์กระโทก |  |
| 14 | นายแม้น | ทิศกระโทก | สมาชิก อบต.หมู่ที่ ๘ | แม้น | ทิศกระโทก |  |
| 15 | นายป่วน | แถบกระโทก | สมาชิก อบต.หมู่ที่ ๘ | ป่วน | แถบกระโทก |  |
| 16 | นายสมศักดิ์ | บ่มกระโทก | สมาชิก อบต.หมู่ที่ ๙ | สมศักดิ์ | บ่มกระโทก |  |
| 17 | นายปรีดา | หมอยา | เลขานุการสภา ฯ | ปรีดา | หมอยา |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจรูญ นอกกระโทก | นายก อบต. | จรูญ นอกกระโทก |  |
| ๒ | นายโหย่ง แทวกระโทก | รองนายก อบต. | โหย่ง แทวกระโทก |  |
| ๓ | นายสุพิน ด่านกระโทก | รองนายก อบต. | สุพิน ด่านกระโทก |  |
| 4 | นายบุญเสริม แสงจันทร์ | ผู้อำนวยการกองช่าง | บุญเสริม แสงจันทร์ |  |
| 5 | นางยุพิน อ่อนน้อม | นักวิเคราะห์นโยบายฯ | ยุพิน อ่อนน้อม |  |

เมื่อถึงเวลานัดประชุม เลขานุการสภา ให้สัญญาณเรียกสมาชิกสภาองค์การบริหารส่วนตำบล

ลุงเขว้า เข้าห้องประชุม นายนิธิ ซำโพธิ์ ตำแหน่ง ประธานสภาองค์การบริหารส่วนตำบลลุงเขว้าทำหน้าที่ประธานในที่ประชุม

**เปิดการประชุมเวลา ๐๙.๐๐ น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

 **-** นายสมจิตต์ ดอกกระโทก ส.อบต.ม.5 ลากิจ

 - นายประพันธ์ ดอกกระโทก ส.อบต.ม.6 ขาด

 - กระทรวงมหาดไทย ขอเชิญชวนผู้บริหาร หัวหน้าส่วนราชการ ข้าราชการ และ บุคลากรในสังกัดกระทรวงมหาดไทย ร่วมแต่งกายไว้ทุกข์ให้กับผู้เสียชีวิตทั้ง ประชาชนและเจ้าหน้าที่ปฏิบัติหน้าที่จากเหตุการณ์การสูญเสียที่จังหวัด นครราชสีมา ในวันอังคารที่ 11 กุมภาพันธ์ 2563 เพื่อเป็นการแสดงไว้ อาลัยแก่ผู้เสียชีวิตและเจ้าหน้าที่ที่เสียสละชีวิต และเพื่อเป็นการแสดงความ เสียใจต่อครอบครัวผู้สูญเสียจากเหตุการณ์ดังกล่าว - ขอเชิญร่วมพิธีพระราชทานน้ำหลวงอาบศพ นายเอกกวิน ยืนทน ในวันที่ 11 กุมภาพันธ์ 2563 ณ บ้านโนนสุวรรณ หมู่ที่ 9 ตำบลบ้านใหม่ อำเภอหนอง- บุญมาก เวลา 15.00 น.

**ระเบียบวาระที่ ๒ เรื่องรับรองรายงานการประชุม สมัยวิสามัญ สมัยที่ 2 ประจำปี ๒๕62 เมื่อวันที่ 25 ตุลาคม ๒๕62 ณ ห้องประชุมองค์การบริหารส่วนตำบลลุงเขว้า**

นายนิธิ ซำโพธิ์ มีสมาชิกสภาฯ ท่านใดจะเสนอแก้ไขหรือเพิ่มเติมหรือไม่ เมื่อไม่มี ถือว่าที่ประชุม

ประธานสภาฯ รับรอง

**ที่ประชุม รับรอง**

**ระเบียบวาระที่ ๓ เรื่องที่เสนอใหม่**

 **3.1 เรื่องเสนอเพื่อพิจารณา**

 **1) พิจารณาอนุมัติโอนเงินงบประมาณรายจ่าย ประจำปีงบประมาณพ.ศ. 2563**

นายนิธิ ซำโพธิ์

ประธานสภาฯ

 ขอให้นายก อบต. ได้แจ้งรายละเอียดที่เกี่ยวข้อง

นายจรูญ นอกกรโทกนายกอบต.

ประธานสภาฯ

 ตามที่เจ้าหน้าที่งบประมาณได้ยื่นเอกสารรายละเอียดการโอนงบประมาณรายจ่าย ประจำปีงบประมาณ พ.ศ.2563 เพื่อนำเสนอต่อที่ประชุมสภา อบต. เนื่องจากงบประมาณรายจ่ายที่ตั้งไว้ไม่เพียงพอและบางรายการไม่ได้ตั้งงบประมาณรายจ่ายไว้แต่มีความจำเป็นที่ต้องดำเนินการเพื่อให้เกิดประโยชน์ต่อพี่น้องประชาชนและส่วนราชการซึ่งรายละเอียดและระเบียบที่เกี่ยวข้องขอเชิญให้ท่านปลัดชี้แจงต่อสภาฯ

นายปรีดา หมอยา

ปลัดอบต.

ประธาน สภาฯ

ประธานสภา

 เนื่องจากเครื่องปรับอากาศชำรุดไม่สามารถใช้งานได้และคอมพิวเตอร์ มีอายุการใช้งานที่นานแล้ว เสื่อมสภาพตามกาลเวลาใช้งานได้ไม่เต็มประสิทธิภาพ ประกอบกับมีบุคลากรเพิ่มขึ้น ซึ่งคอมพิวเตอร์เป็นปัจจัยสำคัญในการทำงาน ไม่ได้ตั้งงบประมาณรายจ่ายไว้ จึงมีความจำเป็นต้องขอโอนงบประมาณรายจ่าย เพื่อตั้งเป็นรายการใหม่

อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 2 และ 3) พ.ศ. 2543 “ข้อ 27 การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

**โอนลดกองคลัง**

โครงการจัดทำแผนที่ภาษีและทะเบียนทรัพย์สิน งบประมาณ 100,000 บาท โอนลด จำนวน 100,000 บาท

**สำนักปลัด**

โครงการส่งเสริมกิจกรรมกลุ่มสตรีแม่บ้าน งบประมาณ 80,000 บาท โอนลด จำนวน 21,600 บาท

รวมโอนลด จำนวน 121,600 บาท

**โอนเพิ่มกองคลัง**

หมวดค่าครุภัณฑ์ที่ดินและสิ่งก่อสร้าง

 ครุภัณฑ์คอมพิวเตอร์

เครื่องคอมพิวเตอร์สำหรับงานสำนักงานจำนวน 3 เครื่อง ราคา 51,000 บาท

โดยมีคุณลักษณะพื้นฐานดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) มีความเร็วสัญญาณนาฬิกาพื้นฐานไม่น้อยกว่า 3.1 GHz หรือดีกว่าจำนวน 1 หน่วย

- มีหน่วยความจำหลัก (RAM) ชนิด DDR4 หรือดีกว่ามีขนาดไม่น้อยกว่า 4 GB

- มีหน่วยจัดเก็บข้อมูลชนิด SATA หรือดีกว่าขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 120 GB จำนวน 1 หน่วย

- มี DVD-RW หรือดีกว่าจำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่าจำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่าไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพขนาดไม่น้อยกว่า 19 นิ้วจำนวน 1 หน่วย

ครุภัณฑ์สำนักงาน

เครื่องปรับอากาศ แบบแยกส่วน ตั้งไว้ 28,600 บาท เพื่อจ่ายเป็นค่าซื้อเครื่องปรับอากาศแบบตั้งพื้นหรือแบบแขวนขนาดไม่น้อยกว่า18000 บีทียู จำนวน 1 เครื่อง

โดยมีคุณลักษณะพื้นฐานดังนี้

1)เครื่องปรับอากาศขนาดไม่น้อยกว่า 18000 บีทียู

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็น

ขนาดไม่เกิน 40,000 บีทียูต้องได้รับการรับรองมาตรฐาน

ผลิตภัณฑ์อุตสาหกรรมและฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุดทั้งหน่วยส่ง

ความเย็นและหน่วยระบายความร้อนจากโรงงานเดียวกัน

5) มีความหน่วงเวลาการทำงานของคอมเพรสเซอร์

**โอนเพิ่มกิจการประปา**

หมวดค่าครุภัณฑ์ที่ดินและสิ่งก่อสร้าง

ครุภัณฑ์การเกษตร

1. เครื่องปั้มนํ้าบาดาล(Submersible pump)ตั้งไว้ 36,000 บาท เพื่อจ่ายเป็นค่าจัดซื้อเครื่องปั้มนํ้าบาดาล(Submersible pump)ขนาดกำลังส่งไม่น้อยกว่า 1.5 แรงม้าจำนวน 2 เครื่อง

2. เครื่องปั้มนํ้าไดโว่(Submersible pump)ตั้งไว้ 6,000 บาท เพื่อจ่ายเป็นค่าจัดซื้อเครื่องปั้มนํ้าไดโว่(Submersible pump)ขนาด2 นิ้ว 400 วัตต์ ปริมาณน้ำที่สูบไม่น้อยกว่า 300 L/ minจำนวน 1 เครื่อง

 มีสมาชิกสภาฯ ท่านใดจะสอบถามรายละเอียดเพิ่มเติมหรือไม่ ถ้าไม่มี จะขอมติ ที่ประชุม จะขออนุมัติการโอนงบประมาณรายจ่ายประจำปีงบประมาณ พ.ศ. 2563 ขอเชิญเลขานุการสภาตรวจนับองค์ประชุม

นายนิธิ ซำโพธิ์

ประธานสภาฯ

ประธาน สภาฯ

ประธานสภา

 เรียนท่านประธานสภาฯ มีสมาชิกสภาฯ มาประชุมจำนวน 14 คน ลากิจ 1 คน นายสมจิตต์ ดอกกระโทก ส.อบต.ม.5 ขาด 1 คน นายประพันธ์ ดอกกระโทก ส.อบต.ม.6 ถือว่าครบองค์ประชุม

นายปรีดา หมอยา

เลขานุการสภาฯ

ประธาน สภาฯ

ประธานสภา

 สมาชิกสภาฯ ท่านใดเห็นควรอนุมัติการโอนงบประมาณรายจ่ายประจำปี พ.ศ.2563 กรุณายกมือครับ

นายนิธิ ซำโพธ์

ประธานสภาฯ

ประธาน สภาฯ

ประธานสภา

**มติที่ประชุม** อนุมัติ จำนวน 14 เสียง

 ไม่อนุมัติ จำนวน - เสียง

 งดออกเสียง จำนวน - เสียง

 ไม่มาประชุม จำนวน 2 คน

 นายสมจิตต์ ดอกกระโทก ส.อบต.ม.5

 นายประพันธ์ ดอกกระโทก ส.อบต.ม.6

 **2) การทำกิจการนอกเขตองค์การบริหารส่วนตำบล โครงการก่อสร้างถนนลาดยาง ชนิด Asphaltic Concrete สายจากหน้าวัดโนนขี้ตุ่นถึงทางหลวงชนบท นม.2039 ตำบลลุงเขว้า**

นายนิธิ ซำโพธิ์

ประธานสภาฯ

ประธาน สภาฯ

ประธานสภา

 ขอเชิญท่านปลัดอบต.ชี้แจงรายละเอียดครับ

นายปรีดา หมอยา

ปลัดอบต.

ประธาน สภาฯ

ประธานสภา

 ตามที่องค์การบริหารส่วนตำบลสารภีได้รับแจ้งการจัดสรรงบประมาณ ตาม พระราชบัญญัติจัดสรรงบประมาณประจำปีงบประมาณ พ.ศ.2563 เงินอุดหนุนเฉพาะกิจ ให้แก่องค์กรปกครองส่วนท้องถิ่น โครงการก่อสร้างถนนลาดยาง ชนิด Asphaltic Concrete สายจากหน้าวัดโนนขี้ตุ่นถึงทางหลวงชนบท นม.2039 ตำบลลุงเขว้า กว้าง 6 เมตร ยาว 2,870 เมตร หนา 0.05 เมตร หรือมีพื้นที่ไม่น้อยกว่า 17,220 ตารางเมตร จำนวน 1 สาย ซึ่งพื้นที่ดำเนินการปรากฏเป็นพื้นที่ในความรับผิดชอบของทั้งองค์การ บริหารส่วนตำบลสารภี และองค์การบริหารส่วนตำบลลุงเขว้า อำเภอหนองบุญมาก จังหวัด นครราชสีมา ซึ่งองค์การบริหารส่วนตำบลสารภี ต้องดำเนินการตาม มาตรา 73 ของ พระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ.2562 เรื่องการ ทำกิจการนอกเขตองค์การบริหารส่วนตำบล ประกอบกับมติที่ประชุมสภาองค์การบริหาร ส่วนตำบลสารภี สมัยสามัญ สมัยแรก ประจำปี พ.ศ.2563 ครั้งที่ 1 เมื่อวันที่ 3 กุมภาพันธ์ 2563 ได้มีมติเห็นชอบให้ดำเนินดังกล่าวเรียบร้อยแล้ว ในส่วนของพื้นที่ ดำเนินโครงการปรากฏเป็นพื้นที่ในความรับผิดชอบของทั้งองค์การบริหารส่วนตำบลสารภี และองค์การบริหารส่วนตำบลลุงเขว้า อำเภอหนองบุญมาก จังหวัดนครราชสีมา โดยมี รายละเอียดดังนี้

 1.พื้นที่ในการดำเนินโครงการอยู่ในเขตองค์การบริหารส่วนตำบลสารภี มีความยาว 2,532 เมตร

 2.พื้นที่ในการดำเนินโครงการอยู่ในเขตองค์การบริหารส่วนตำบลลุงเขว้า มีความยาว 338 เมตร

รวมพื้นที่ดำเนินโครงการมีความยาวทั้งสิ้น 2,870 เมตร หรือมีพื้นที่ไม่น้อยกว่า 17,220 ตารางเมตร

  **ระเบียบ/กฎหมาย**

 พระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ.2562 มาตรา ๗๓  องค์การบริหารส่วนตำบลอาจทำกิจการนอกเขตองค์การบริหารส่วนตำบลหรือร่วมกับสภาตำบล องค์การบริหารส่วนตำบล องค์การบริหารส่วนจังหวัด หรือหน่วยการบริหารราชการส่วนท้องถิ่นอื่นเพื่อกระทำกิจการร่วมกันได้ ทั้งนี้ เมื่อได้รับความยินยอมจากสภาตำบล องค์การบริหารส่วนตำบล องค์การบริหารส่วนจังหวัด หรือหน่วยการบริหารราชการส่วนท้องถิ่นที่เกี่ยวข้อง และกิจการนั้นเป็นกิจการที่จำเป็นต้องทำและเป็นการเกี่ยวเนื่องกับกิจการที่อยู่ในอำนาจหน้าที่ของตน

 มาตรา ๖๗ ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้

 (๑) จัดให้มีและบำรุงรักษาทางน้ำและทางบก

 (๒) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล

 (๓) ป้องกันโรคและระงับโรคติดต่อ

 (๔) ป้องกันและบรรเทาสาธารณภัย

 (๕) ส่งเสริมการศึกษา ศาสนา และวัฒนธรรม

 (๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

 (๗) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

 (๘) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

(๙)ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร

 เพื่อให้การดำเนินการตามโครงการก่อสร้างถนนลาดยาง ชนิด Asphaltic Concrete สายจากหน้าวัดโนนขี้ตุ่นถึง ทางหลวงชนบท นม.2039 ตำบลลุงเขว้า ให้เป็นไประเบียบกฎหมายที่เกี่ยวข้อง จึงนำเสนอสภาองค์การบริหารส่วนตำบลลุงเขว้า เพื่อโปรดพิจารณาให้ความเห็นชอบดำเนินการกิจการนอกเขตอบต.

 มีสมาชิกสภาฯ ท่านใด มีข้อสงสัยหรือจะสอบถามเกี่ยวกับการดำเนินการกิจการนอกเขต อบต. ตามโครงการก่อสร้างถนนลาดยาง ชนิด Asphaltic Concrete สายจากหน้าวัดโนนขี้ตุ่นถึง ทางหลวงชนบท นม.2039 ตำบลลุงเขว้า หรือไม่

นายนิธิ ซำโพธิ์

ประธานสภาฯ

 ถ้าไม่มี ผมขอมติที่ประชุมสภาฯ และขอเชิญเลขานุการสภาฯ ตรวจนับองค์ประชุม

 เรียนท่านประธานสภาฯ มีสมาชิกสภาฯ มาประชุมจำนวน 14 คน ลากิจ 1 คน นายสมจิตต์ ดอกกระโทก ส.อบต.ม.5 ขาด 1 คน นายประพันธ์ ดอกกระโทก ส.อบต.ม.6 ถือว่าครบองค์ประชุม

นายนิธิ ซำโพธิ์

ประธานสภาฯ

นายปรีดา หมอยาเลขานุการสภาฯ

ประธาน สภาฯ

ประธานสภา

 ท่านสมาชิกฯ ท่านใดที่เห็นชอบให้ดำเนินการกิจการนอกเขตอบต. ตามโครงการก่อสร้าง ถนนลาดยาง ชนิด Asphaltic Concrete สายจากหน้าวัดโนนขี้ตุ่นถึง ทางหลวงชนบท นม.2039 ตำบลลุงเขว้า ขอให้ท่านสมาชิกสภาฯ ยกมือขึ้น

 มติที่ประชุม เห็นชอบ จำนวน 14 เสียง

 ไม่เห็นชอบ จำนวน - เสียง

งดออกเสียง จำนวน - เสียง

ไม่มาประชุม จำนวน 2 คน

นายสมจิตต์ ดอกกระโทก ส.อบต.ม.5

นายประพันธ์ ดอกกระโทก ส.อบต.ม.6

 **3) กำหนดสมัยประชุมสภา สมัยสามัญ ประจำปี 2563**

**ประธานสภาฯ** พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึงปัจจุบัน มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปี ให้สภาองค์การบริหารส่วนตำบล กำหนดประกอบกับระเบียบกระทรวงมหาดไทยว่าด้วยการบังคับประชุมสภาท้องถิ่น พ.ศ.2547 แก้ไขเพิ่มเติมถึงปัจจุบัน ข้อ 21 เชิญท่านสมาชิกสภากำหนดจำนวนสมัยประชุม

นายนิธิ ซำโพธิ์

ประธาน สภา ฯ

ประธานสภา

นายชัยวัฒน์ นิตย์กระโทก

ส.อบต.ม.7

ประธานสภา

 เรียนท่านประธานสภาฯ กระผม นายชัยวัฒน์ นิตย์กระโทก ส.อบต.ม.7 ขอเสนอจำนวนสมัยประชุมสภา สมัยสามัญ ประจำปี 2563 จำนวนสามสมัย

นายนิธิ ซำโพธิ์

ประธาน สภา ฯ

ประธานสภา

 ขอผู้รับรอง 2 ท่าน

นายแม้น ทิศกระโทก

ส.อบต.ม.8

ประธานสภา

 เรียนท่านประธานสภาฯ กระผม นายแม้น ทิศกระโทก ส.อบต.ม.8 ขอรับรอง

 เรียนท่านประธานสภาฯ กระผม นายสมหมาย รักวิเศษ ส.อบต.ม.4 ขอรับรอง

นายสมหมาย รักวิเศษ

ส.อบต.ม.4

ประธานสภา

 มีสมาชิกท่านใด จะเสนอเป็นอย่างอื่นหรือไม่ ถ้าไม่มี ถือว่าท่านสมาชิกเห็นชอบกำหนดสมัยประชุมสภา สมัยสามัญ ประจำปี 2563 จำนวน 3 สมัย และขอเชิญท่านสมาชิกสภาฯ เสนอระยะเวลาวันเริ่มสมัยประชุมสามัญ ประจำปี 2563 สมัยที่ 1-3 เชิญครับ

นายนิธิ ซำโพธิ์

ประธานสภา ฯ

ประธานสภา

 เรียนท่านประธานสภาฯ กระผม นายวัชระ นุชกระโทก ส.อบต.ม.7 ขอเสนอระยะเวลาวันเริ่มสมัยประชุมสามัญ สมัยที่ 1/2563 วันที่ 1-15 กุมภาพันธ์ 2563

นายวัชระ นุชกระโทก

ส.อบต.ม.7

 ขอผู้รับรอง 2 ท่าน

นายนิธิ ซำโพธิ์

ประธานสภาฯ

 เรียนท่านประธานสภาฯ กระผม นายสมหมาย รักวิเศษ ส.อบต.ม.4 ขอรับรอง

นายสมหมาย รักวิเศษ

ส.อบต.ม.4

 เรียนท่านประธานสภาฯ กระผม นายประยูร ป้อมทะเล ส.อบต.ม.1 ขอรับรอง

นายประยูร ป้อมทะเล ส.อบต.ม.1

 เรียนท่านประธานสภาฯ กระผม นายแม้น ทิศกระโทก ส.อบต.ม.8 ขอเสนอระยะเวลาวันเริ่มสมัยประชุมสามัญ สมัยที่ 2 /2563 วันที่ 1 – 15 พฤษภาคม 2563

นายนิธิ ซำโพธิ์

ประธานสภาฯ สภา ฯ

ประธานสภา

นายแม้น ทิศกระโทก ส.อบต.ม.8

 ขอผู้รับรอง 2 ท่าน

 เรียนท่านประธานสภาฯ กระผม นายโยธิน ดวดกระโทก ส.อบต.ม.6 ขอรับรอง

นายโยธิน ดวดกระโทก

ส.อบต.ม.6

 เรียนท่านประธานสภาฯ กระผม นายอนงค์ นอกกระโทก ส.อบต.ม.2 ขอรับรอง

นายอนงค์ นอกกระโทก

ส.อบต.ม.2

 เรียนท่านประธานสภาฯ กระผม นายสมศักดิ์ บ่มกระโทก ส.อบต.ม.9 ขอเสนอระยะเวลาวันเริ่มสมัยประชุมสามัญ สมัยที่ 3 /2563 วันที่ 1 – 15 สิงหาคม 2563

นายสมศักดิ์ บ่มกระโทก

ส.อบต.ม.9

 ขอผู้รับรอง 2 ท่าน

นายนิธิ ซำโพธิ์

ประธานสภา ฯ

ประธานสภา

 เรียนท่านประธานสภาฯ กระผม นายแฉล้ม จันพะเนา ส.อบต.ม.1 ขอรับรอง

นายแฉล้ม จันพะเนา

ส.อบต.ม.1

 เรียนท่านประธานสภาฯ กระผม นายวัชระ นุชกระโทก ส.อบต.ม.7 ขอรับรอง

นายวัชระ นุชกระโทก

ส.อบต.ม.7

 มีสมาชิกสภาฯ ท่านใด เสนอเป็นอย่างอื่นอีกหรือไม่ ถ้าไม่มี ถือว่าทุกท่านเห็นชอบระยะเวลาวันเริ่มสมัยประชุมตามที่มีท่านสมาชิกสภาฯ เสนอและรับรองดังนี้

นายนิธิ ซำโพธิ์

ประธานสภา ฯ

ประธานสภา

 ระยะเวลาวันเริ่มสมัยประชุมสามัญ สมัยที่ 1/2563 วันที่ 1-15 กุมภาพันธ์ 2563

 ระยะเวลาวันเริ่มสมัยประชุมสามัญ สมัยที่ 2/2563 วันที่ 1-15 พฤษภาคม 2563 ระยะเวลาวันเริ่มสมัยประชุมสามัญ สมัยที่ 3/2563 วันที่ 1-15 สิงหาคม 2563

**ระเบียบวาระที่ 4 เรื่องอื่นๆ**

 **4.1 เรื่องรายงานผลการดำเนินงานขององค์การบริหารส่วนตำบลลุงเขว้า ประจำปี งบประมาณ พ.ศ.2562**

**ประธานสภาฯ** เรียนเชิญท่านนายก อบต. ลุงเขว้า ได้รายงานผลการดำเนินงานขององค์การบริหารส่วนตำบลลุงเขว้า ประจำปี 2562 ครับ

นายนิธิ ซำโพธิ์

ประธานสภาฯ

 ตามพระราชบัญญัติสภาตำบลและองค์การบริหารส่วนตำบล พ.ศ.2537 และที่ แก้ไขเพิ่มเติม (ฉบับที่ 6) พ.ศ.2552 มาตรา 58/538 วรรคห้า ให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี จึงขออนุญาตรายงานผลการดำเนินงานขององค์การบริหารส่วนตำบลลุงเขว้าที่ได้ดำเนินการในปีงบประมาณ 2562 รายละเอียดตามเอกสารที่แนบไปพร้อมหนังสือเชิญประชุม

นายจรูญ นอกกระโทก

นายกอบต.ประธานสภา ฯ

ประธานสภา

**ที่ประชุม รั**บทราบ รายงานผลการดำเนินงานขององค์การบริหารส่วนตำบลลุงเขว้า ประจำปีงบประมาณ พ.ศ.256**2**

 **4.2 เรื่องรับทราบรายงานผลการติดตามและประเมินผลแผนพัฒนา ประจำปี พ.ศ. 2562**

นายนิธิ ซำโพธิ์

ประธานสภาฯ

ประธานสภา

 ขอเชิญนักวิเคราะห์นโยบายและแผนฯ ชี้แจงรายละเอียดให้สภาฯ ทราบ

นางยุพิน อ่อนน้อม

นักวิเคราะห์นโยบายฯ

ประธานสภา

 เรียนท่านประธานสภาฯ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่น ดำเนินการติดตามและประเมินผลแผนพัฒนาท้องถิ่นสี่ปีอย่างน้อยปีละ 1 ครั้ง ภายในเดือนธันวาคม เพื่อให้การติดตามและประเมินผลแผนพัฒนาท้องถิ่นสอดคล้องกับการใช้จ่ายงบประมาณขององค์กรปกครองส่วนท้องถิ่นเป็นไปอย่างประสิทธิภาพ คุ้มค่า มีความโปร่งใส และอยู่ภายใต้กรอบวินัยการเงินและการคลังที่ดี

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.2561 ข้อ 12 “(3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้ง ภายในเดือนธันวาคมของทุกปี”

 - สรุปรายงานผลการดำเนินการโครงการตามแผนพัฒนาท้องถิ่นสี่ปี (พ.ศ.2561 – 2564) ประจำปีงบประมาณ พ.ศ.2562 โครงการทั้งหมด 112 โครงการ โครงการที่ดำเนินการ 71 โครงการ คิดเป็นร้อยละ 63.39 รายละเอียดฯ ตามเอกสารที่แจกให้ที่ประชุมฯ เรียบร้อยแล้ว

นายนิธิ ซำโพธิ์

ประธานสภา ฯ

ประธานสภา

ตามที่นักวิเคราะห์นโยบายและแผนฯ ได้ชี้แจง และรายงาน

ผลการติดตามและประเมินผลแผนพัฒนาสี่ปี (พ.ศ.2561 – 2564) ต่อสภาองค์การบริหารส่วนตำบล แล้ว จะได้ติดประกาศไว้โดยเปิดเผย ณ ที่ทำการองค์การบริหารส่วนตำบล และเห็นควรให้ผู้ใหญ่บ้านช่วยประชาสัมพันธ์ และปิดประกาศ เพื่อให้ประชาชน ได้รับทราบต่อไป

**ที่ประชุม** รับทราบ รายงานผลการติดตามและประเมินผลแผนพัฒนาสี่ปี (พ.ศ.2561 – 2564)

 มีสมาชิกสภาฯ ท่านใดมีปัญหาหรือเรื่องใดจะเสนอเพิ่มเติมอีกหรือไม่ ขอเชิญแจ้งในที่ประชุม

 เรียนท่านประธานสภาฯ กระผม นายบัวลอย ทองสาย ส.อบต.ม. ฝากฝ่ายบริหารพิจารณาแก้ไขเสาไฟฟ้าประปาคลองสารเพชรที่เอนอาจล้ม ถ้าไม่รีบดำเนินการอาจเกิดอันตรายได้

นายบัวลอย ทองสาย

ส.อบต.ม.3

ประธาน สภาฯ

ประธานสภา

 เรียนท่านประธานสภาฯ กระผม นายสมหมาย รักวิเศษ ส.อบต. ม.4 ขอขอบคุณฝ่ายบริหาร ท่านปลัดอบต. ผอ.กองช่าง ที่ได้ดำเนินการสูบน้ำและสนับสนุนน้ำมันในการ แก้ไขปัญหาการขาดแคลนน้ำของบ้านหนองพยอม

นายสมหมาย รักวิเศษ

ส.อบต.ม.4

ประธานสภา

ไฟฟ้าสาธารณะบริเวณทางโค้งชำรุดเสียหาย ขอฝากฝ่ายบริหารช่วยพิจารณาซ่อมแซมด้วย และถ้ามีงบประมาณทางหมู่บ้านอยากจะขุดลอกสระลูกที่เหลืออยู่

 เรียนท่านประธานสภาฯ กระผม นายสมศักดิ์ บ่มกระโทก ส.อบต.ม.9 สอบถามการวางท่อระบายน้ำไปอ่างสระหินที่เคยขอไว้ทำไมไม่อยู่ในโครงการขุดลอกอ่างสระหิน

นายสมศักดิ์ บ่มกระโทก

ส.อบต.ม.9

ประธานสภา

 ขอเชิญท่านนายกอบต.ตอบข้อซักถาม

นายนิธิ ซำโพธิ์

ประธานสภาฯ

 สำหรับเรื่องเสาไฟฟ้าของหมู่ที่ 3 และการซ่อมแซมไฟฟ้าสาธารณะของหมู่ที่ 4 จะปรึกษาหารือกับท่านปลัด ผอ.กองช่าง ว่าจะดำเนินการแก้ไขอย่างไร

นายจรูญ นอกระโทก

นายกอบต.

 เรียนท่านประธานสภาฯ การวางท่อระบายน้ำไปอ่างสระหินจะใช้งบกลางในการดำเนินงาน ส่วนเรื่องการเจาะบ่อบาดาลทางองค์การบริหารส่วนตำบลลุงเขว้าได้ประสานไปยังองค์การบริหารส่วนจังหวัดนครราชสีมา สอบถามไปแล้วกำลังดำเนินการอยู่ในอำเภอสีคิ้ว ต้องรอไปก่อน

นายบุญเสริม แสงจันทร์

ผอ.กองช่าง

ประธาน สภาฯ

ประธานสภา

 ช่วงนี้กำลังทดลองระบบตามโครงการพลังงานแสงอาทิตย์ จึงต้องกักเก็บน้ำไว้ให้เพียงพอ และขอความร่วมมือท่านสมาชิกสภาฯ หมู่ที่ยังไม่ได้ส่งรูปภาพสถานที่บริเวณผลิตประปาขอให้ส่งด้วย

 ขอเชิญสมาชิกสภาฯ เข้าร่วมประชุมสภา สมัยสามัญ สมัยที่ 1 ครั้งที่ 2 ประจำปี 2563 น็็H

นายนิธิ ซำโพธิ์

ประธานสภาฯ

ประธาน สภาฯ

ประธานสภา

 ในวันที่ 14 กุมภาพันธ์ 2563 เวลา 09.00 น. ณ ห้องประชุมองค์การบริหารส่วนตำบลลุงเขว้า และขอให้เจ้าหน้าที่ออกหนังสือเชิญท่านสมาชิกสภาฯ ท่านที่ไม่ได้เข้าร่วมประชุมด้วย

ขอขอบคุณสมาชิกสภาฯ ทุกท่าน คณะบริหาร ปลัดองค์การบริหารส่วน

 ตำบลลุงเขว้า เจ้าหน้าที่ที่เข้าร่วมประชุมสภาในวันนี้ ท่านใดมีอะไรจะเสนอเพิ่มเติมหรือไม่ ถ้าไม่มี ผมขอปิดการประชุมสภา สมัยสามัญ สมัยที่ 1 ครั้งที่ 1 ประจำปี ๒๕63

**ปิดการประชุมเวลา ๑1.2๐ น.**

 (ลงชื่อ) ปรีดา หมอยา ผู้บันทึกรายงานการประชุม

 (นายปรีดา หมอยา)

 เลขานุการสภาองค์การบริหารส่วนตำบลลุงเขว้า

(ลงชื่อ) นิธิ ซำโพธิ์ ผู้ตรวจบันทึกรายงานการประชุม

 ( นายนิธิ ซำโพธิ์ )

 ประธานสภาองค์การบริหารส่วนตำบลลุงเขว้า

 (ลงชื่อ) แฉล้ม จันพะเนา กรรมการตรวจรายงานการประชุม

 ( นายแฉล้ม จันพะเนา )

 สมาชิกสภาองค์การบริหารส่วนตำบลลุงเขว้า หมู่ที่ 1

(ลงชื่อ) ชัยวัฒน์ นิตย์กระโทก กรรมการตรวจรายงานการประชุม

 ( นายชัยวัฒน์ นิตย์กระโทก )

 สมาชิกสภาองค์การบริหารส่วนตำบลลุงเขว้า หมู่ที่ 7

 (ลงชื่อ) สมศักดิ์ บ่มกระโทก กรรมการตรวจรายงานการประชุม

 (นายสมศักดิ์ บ่มกระโทก)

 สมาชิกสภาองค์การบริหารส่วนตำบลลุงเขว้า หมู่ที่ 9